KONKURSO „LIETUVOS NARYSTĖ ES IR NATO: 20 METŲ SĖKMĖS“ TAISYKLĖS

I SKYRIUS
BENDROSIOS SĄLYGOS

1. Konkurso „Lietuvos narystė ES ir NATO: 20 metų sėkmės“ (toliau – Konkursas) taisyklės reglamentuoja Konkurso temą, tikslą, dalyvius, Konkurso organizavimo tvarką, reikalavimus Konkursui teikiamiems vaizdo klipams, jų pateikimą ir vertinimą.
2. Konkurso tikslas – pakviesti visus Lietuvos žmones parodyti, ką jiems reiškia šūkis „Lietuvos narystė ES ir NATO: 20 metų sėkmės“: sukurti trumpą (iki 30 sek.) vaizdo klipą, kuriame atsispindėtų asmeninė, šeimos ar bendruomenės sėkmės istorija, susijusi su Lietuvos narystės ES ir NATO dvidešimtmečiu ar palinkėjimas Lietuvai šia proga; būtų parodyta, kaip žmonės mato Lietuvos narystę Europos Sąjungoje (toliau – ES) ir Šiaurės Atlanto sutarties organizacijoje (toliau – NATO), kaip pasikeitė jų gyvenimas per 20 metų narystės šiuose aljansuose, kokie teigiami pokyčiai jų akimis įvyko visuomenėje, tam tikroje bendruomenėje, valstybėje ar kt. 
3. Konkurso dalyviai – Lietuvos gyventojai.
4. Konkurso organizatorius – Lietuvos Respublikos Vyriausybės kanceliarija (toliau – LRVK), įsikūrusi adresu Gedimino pr. 11, LT-01103 Vilnius.


II SKYRIUS
KONKURSO ORGANIZAVIMO TVARKA

5. Konkursas prasideda Konkurso taisykles paskelbiant LRVK interneto svetainėje www.lrv.lt ir baigiasi 2024 m. balandžio 26 d. Konkurso nugalėtojų apdovanojimu.
6. Konkurso eiga. Konkurse norintys dalyvauti asmenys iki 2024 m. balandžio 14 d. parengia trumpą vaizdo klipą, kurį ar nuorodą į jį atsiunčia LRVK el. paštu media@lrv.lt (el. laiške turi būti nurodyti šių taisyklių 14 punkte prašomi duomenys, vaizdo klipas ir jo perdavimas turi atitikti šių taisyklių 8–13 punktus). LRVK sudaryta Konkurso komisija atrenka geriausius vaizdo klipus, jų autoriai apdovanojami balandžio 26 d.
7. Konkurso rezultatai (laimėjusio Konkurso dalyvio vardas (-ai), pavardė (-ės)) ir kita su Konkursu susijusi informacija (dalyvių skaičius, Konkursui pateikti darbai, jų ištraukos, nuorodos į Konkurso metu pateiktus vaizdo klipus ir pan.) skelbiama LRVK interneto svetainėse www.lrv.lt ir www.lrt.lt, per nacionalinio transliuotojo (LRT) valdomus kanalus, socialiniuose tinkluose ir naudojantis kitomis priemonėmis Konkurso ir LRVK veiklos viešinimo tikslais.

III SKYRIUS
REIKALAVIMAI VAIZDO KLIPAMS

8. Konkursui teikiamuose trumpuose vaizdo klipuose turi atsispindėti asmeninė, šeimos ar bendruomenės sėkmės istorija, susijusi su Lietuvos narystės ES ir NATO dvidešimtmečiu ar palinkėjimas Lietuvai šia proga. Vaizdo klipe gali būti kūrybiškai keliais sakiniais pasakyta ar kitaip atskleista tai, ką tam tikram asmeniui, šeimai, bendruomenei ar kt. asmenų grupei reiškia šūkis „Lietuvos narystė ES ir NATO: 20 metų sėkmės“, kaip atrodo Lietuvos narystė ES ir NATO, kaip pasikeitė gyvenimas per 20 metų narystės šiuose aljansuose, kokie teigiami pokyčiai įvyko visuomenėje, tam tikroje bendruomenėje, valstybėje ar kt.
9. Vaizdo klipai gali būti kuriami ir asmeniškai, ir komandomis. 
10. Konkursui teikiamo vaizdo klipo trukmė – iki 30 sek.
11. Vienam dalyviui (asmeniui ar iki 10 asmenų komandai) leidžiama pateikti ne daugiau kaip vaizdo klipą.
12. Reikalavimai vaizdo klipams bei jų kūrėjams:
12.1. vaizdo klipuose negali būti necenzūrinių žodžių, smurtą skatinančio, įžeidžiančio turinio ar kopijavimo / plagijavimo požymių;
12.2. LRVK neprisiima atsakomybės dėl vaizdo klipuose naudojamų muzikinių kūrinių autorių teisių;
12.3. vaizdo klipuose negali būti atpažįstamų asmenų, kurie Konkurso dalyviui arba, jei Konkurso dalyvis yra nepilnametis, vienam iš jo tėvų, globėjų ar rūpintojų nėra davę sutikimo naudoti jų atvaizdą vaizdo klipo, pateikimo Konkursui ir šiose taisyklėse nurodyto viešinimo tikslais (jei vaizdo klipe yra atpažįstamų nepilnamečių, šiame punkte nurodytas sutikimas turi būti gautas iš kiekvieno nepilnamečio nario vieno iš tėvų, globėjų ar rūpintojų); 
12.4. negalima naudoti ištraukų ar nuotraukų iš kino filmų, vaizdo įrašų ar kitų žmonių filmuotos medžiagos, bet kokių kitų autorių autorinių darbų;
12.6. vaizdo klipų autoriai privalo laikytis Konkurso taisyklių.
13. Vaizdo klipų pateikimo formatai ir būdai:
13.1.  vaizdo klipai Konkursui pateikiami MP4 aukštos kokybės (su H.264 video kodeku ir AAC audio kodeku) formatu ar kitais, Facebook, Instagram ir YouTube programų atpažįstamais formatais;
13.2. [bookmark: _Hlk159918488] vaizdo klipai siunčiami / perduodami naudojantis viešai prieinamomis didelių apimčių failų perdavimo programomis / platformomis / duomenų saugyklomis (pvz., wetransfer.com, Google Drive, Dropbox ir pan.), nuorodas į juos pateikiant LRVK el. paštu  media@lrv.lt;
14. Konkurso dalyvis (asmuo ar komanda), pateikdamas LRVK vaizdo klipą, nurodo šiuos kontaktinius ir anketinius savo (jei dalyvauja komanda – ir kiekvieno komandos nario) duomenis:
14.1.1. vardą ir pavardę (jei dalyvauja komanda – visų komandos narių vardus ir pavardes);
14.1.2. gyvenamojo miesto / miestelio / kaimo pavadinimą;
14.1.3. kontaktinį telefono numerį.

IV SKYRIUS
PRIZAI IR ĮVERTINIMAI

15. Konkurso prizinių vietų laimėtojus iš dalyvių renka LRVK sudaryta keturių asmenų komisija, kurioje yra bent vienas LRVK darbuotojas, vienas vaizdo ar kino produkcijos srityje dirbantis asmuo ir kt.
16. Vaizdo klipų vertinimo kriterijai:
16.1. Konkurso temos atskleidimo kūrybiškumas;
16.2. idėjos originalumas;
16.3 techninis išpildymas.
17. Konkurso pabaigoje apdovanojami 5 kūrybiškiausius vaizdo klipus sukūrę Konkurso dalyviai (komandos). 
18. Konkurso geriausių vaizdo klipų autoriai apdovanojami prizais.
19. Prizų vertė nėra išmokama grynaisiais pinigais ir nekeičiama į kitas prekes ar paslaugas.

V SKYRIUS
BAIGIAMOSIOS NUOSTATOS

20. Konkurso dalyviai sutinka, kad Konkursui pateikti vaizdo klipai būtų neatlygintinai naudojami šių taisyklių 7 punkte nurodytais tikslais. 
21. Kilus klausimų dėl Konkurso organizavimo ar asmens duomenų tvarkymo (asmens duomenų viešinimo, saugojimo trukmės, teikimo tretiesiems asmenims ir pan.) Konkurso dalyviai gali kreiptis į Konkurso kuratorių – LRVK Ryšių su visuomene ir žiniasklaida skyrių el. p. media@lrv.lt, tel. nr. +370 658 42141.
22. LRVK nėra atsakinga už bet kokias asmenines Konkurso dalyvio išlaidas, susijusias su dalyvavimu Konkurse.
23. LRVK pasilieka teisę, esant būtinybei, keisti Konkurso taisykles, apie tai informuodamas interneto svetainėje www.lrv.lt.

